स्कूल की बसों में सुरक्षा के लिए लगेंगे सीसीटीवी कैमरे
भिंड | केंद्रीय मानव संसाधन विकास मंत्रालय और केंद्रीय माध्यमिक शिक्षा बोर्ड (सीबीएसई) ने स्कूल बसों में स्टूडेंड्स की सुरक्षा को ध्यान में रखते हुए सर्कुलर जारी किया है। सर्कुलर में इस बात का जिक्र है कि स्कूल की सभी बसों का कलर पीला ही होना चाहिए। दोनों तरफ स्कूल का नाम लिखा हो। बस के अंदर और बाहर ड्राइवर का नाम, पता, लाइसेंस नंबर, बैज नंबर, स्कूल और बस ओनर का टेलीफोन नंबर और परिवहन विभाग का हेल्पलाइन नंबर लिखना अनिवार्य है। जिससे बच्चों को और उनको पालकों को कोई परेशानी न हो। केंद्रीय मानव संसाधन विकास मंत्रालय और केंद्रीय माध्यमिक शिक्षा बोर्ड के निर्देश के अनुसार स्कूल बस ड्राइवर के पास पांच साल का भारी वाहन चलाने का अनुभव हो। बस की गति पर नियंत्रण लगाते हुए उसकी गति 40 किमी प्रति घंटा नियत की है।
hin_Deva hin_Deva